PATVIRTINTA

Neringos savivaldybės

administracijos direktoriaus

2022 m. d.

įsakymu Nr. V13-

**PLANAVIMO DARBŲ PROGRAMA**

**TERITORIJOS GINTARO ĮLANKOS GATVĖJE TARP PASTATŲ NR.****10–16, NERINGOJE, detaliajam planui RENGTI**

1. **Teritorijų planavimo dokumentas** – Teritorijos Gintaro įlankos gatvėje tarp pastatų Nr.10–16, Neringoje, detalusis planas.

2. **Planuojamos teritorijos plotas** yra ~ 1,7 ha.

3. **Planavimo organizatorius** – Neringos savivaldybės administracijos direktorius, Taikos g. 2, Neringa.

4. **Planavimo iniciatorius** – VšĮ vaikų globos namai „Aušros žvaigždė“.

5. **Planavimo pagrindas** – Neringos savivaldybės administracijos direktoriaus 2022 m. gegužės 27 d. įsakymu Nr. V13-287 „Dėl pritarimo Teritorijos Gintaro įlankos gatvėje tarp pastatų
Nr.10–16, Neringoje, detaliojo plano rengimo iniciatyvai“.

6. **Planavimo tikslai ir uždaviniai:**

6.1. **planavimo tikslas** – detalizuoti Neringos savivaldybės teritorijos ir jos dalių bendrajame plane nustatytus teritorijos naudojimo privalomuosius reglamentus, suformuoti optimalią teritorijos urbanistinę struktūrą, suformuojant naujus žemės sklypus prie esamų pastatų ir statinių, laisvoje valstybinėje žemėje formuojant kitos paskirties žemės sklypus, esant būtinybei koreguoti suformuotų žemės sklypų ribas ir plotą, nustatyti bendruosius urbanistinius-architektūrinius, aplinkosauginius planuojamos teritorijos tvarkymo principus, nustatant teritorijos ir atskirų sklypų privalomuosius bei papildomus naudojimo ir tvarkymo rėžimo reikalavimus.

6.2. **planavimo uždaviniai:**

* detalizuoti Neringos savivaldybės teritorijos ir jos dalių bendrajame plane nustatytus teritorijos naudojimo privalomuosius reglamentus;
* formuoti žemės sklypus prie esamų pastatų ir statinių, laisvoje valstybinėje žemėje formuoti kitos paskirties žemės sklypus, koreguoti suformuotų žemės sklypų ribas ir plotą;
* nustatyti bendruosius urbanistinius-architektūrinius, aplinkosauginius planuojamos teritorijos tvarkymo principus;
* nustatyti teritorijos ir atskirų sklypų privalomuosius bei papildomus naudojimo ir tvarkymo rėžimo reikalavimus.

7. **Tyrimai ir galimybių studijos** – neprivaloma.

8. **SPAV reikalingumas –** bus įvertintas pateikus atranką dėl SPAV (jei privaloma rengti).

9. **Atviras konkursas geriausiai urbanistinei idėjai atrinkti** nebus atliekamas.

10. **Detaliojo plano rengimo etapai:** parengiamasis, rengimo ir baigiamasis.

10.1. Parengiamasis etapas: priėmus sprendimą dėl Teritorijos Gintaro įlankos gatvėje tarp pastatų Nr.10–16, Neringoje, detaliojo plano rengimo viešai paskelbiama apie priimtą sprendimą; išduodamos naujos planavimo sąlygos.

10.2. Rengimo etapas:

* esamos būklės įvertinimas: atsižvelgiant į teritorijų planavimo lygmenį, planavimo tikslus ir uždavinius, patvirtintą planavimo darbų programą, galiojančių teritorijų planavimo dokumentų nuostatas atlikti teritorijos gamtinės, visuomenės sveikatos saugos, inžinerinės būklės, teisės aktų vertinimą. Atsižvelgiant į planuojamos teritorijos istorinę-kultūrinę vertę atlikti teritorijos istorinius – urbanistinius, ikonografinius užstatymo tyrimus, pateikti galimas teritorijos vystymo prognozes;
* bendrųjų sprendinių formavimas: atsižvelgiant į teritorijų planavimo lygmenį, planuojamai teritorijai taikomų teritorijų planavimo dokumentų nuostatas, esamos būklės vertinimo išvadas, teritorijos istorinių – urbanistinių, ikonografinių užstatymo tyrimų medžiaga, nustatyti svarbiausias teritorijos vystymo kryptis, parengti koncepciją. Esant būtinybei kreiptis konsultacijos į planavimo sąlygas išdavusiasinstitucijas dėl planavimo sąlygų įvykdymo. Koncepcijai raštu turi pritarti planavimo organizatorius;
* sprendinių konkretizavimas: parengti detaliojo plano konkrečius sprendinius, kuriuose privalo būti nustatyti visi privalomi teritorijų naudojimo reglamentai, atitinkantys: Kompleksinio teritorijų planavimo dokumentų rengimo taisykles, Žemės naudojimo būdų turinio aprašą, Teritorijų planavimo normas, Teritorijų planavimo dokumentų erdvinių duomenų specifikacijas. Papildomai nustatyti teritorijos naudojimo reglamentus: reikalavimus statiniams, galimos statybos rūšis, servitutų zonas; atliekų surinkimo konteinerių aikštelių zonas; automobilių stovėjimo aikštelių išdėstymą ir pan.

10.3. Baigiamasis etapas: sprendinių viešinimas, derinimas Teritorijų planavimo komisijoje, tikrinimas teritorijų planavimo valstybinę priežiūrą atliekančioje institucijose, tvirtinimas ir registravimas Lietuvos Respublikos teritorijų planavimo dokumentų registre.

11. **Sprendinių nepriklausomas profesinis vertinimas** nebus atliekamas.

12. **Koncepcija –** nerengiama.

13. **Viešumo užtikrinimas.** Viešumą užtikrinančios procedūros atliekamos pagal Lietuvos Respublikos Vyriausybės 1996 m. rugsėjo 18 d. nutarimu Nr. 1079 patvirtintų Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų tvarką.

14. **Planavimo terminai –** per planavimo sąlygų galiojimo terminą.

15. **Derinimo procedūra.** Detalųjį planą derinti su planavimo sąlygas išdavusiomis institucijomis ir nustatyta tvarka kompleksiškai Teritorijų planavimo komisijoje.

16. **Kiti reikalavimai** – detalusis planas rengiamas dviem egzemplioriais popieriuje ir skaitmeninėje formoje GIS aplinkoje.

17. **Priedai:**

* Detaliojo plano koregavimo schema;
* Ištrauka iš Kuršių nerijos nacionalinio parko tvarkymo plano;
* Ištrauka iš Neringos savivaldybės teritorijos ir jos dalių bendrojo plano.

|  |  |  |
| --- | --- | --- |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_